Prințul Philip, internat în spital după ce s-a simțit rău. Medicii spun că este o măsură preventivă.
Ducele de Edinburgh a fost internat în spital după ce s-a simțit rău. Prințul Philip, în vârstă de 99 de ani, este monitorizat de medicii de la un spital din Londra. Palatul Buckingham susține că nu ar fi vorba despre o infecție cu SARS-CoV-2.
Prințul Philip a fost internat în spital în cursul zilei de miercuri, relatează The Sun.Palatul Buckingham a transmis într-un comunicat că Prințul Philip a fost internat ca măsură preventivă și este monitorizat de către medici."La sfatul medicului Prințului Philip, acesta a fost internat în spitalul King Edward VII din Londra, unde este ținut sub observație de către doctori. Ducele s-a simțit rău și probabil că va mai sta câteva zile în spital", spune comunicatul emis de Palatul Buckingham.Internarea Prințului nu este o urgență, mai ales că acesta a mers la spital cu mașina. Luna trecută, Ducele și Regina au fost vaccinați anti-COVID.